Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani äiti oli vahva uskova.
Hänellä oli neljännen asteen syöpä.
Hän oli murtumispisteessä, ja hän halusi kuolla.
Elämä oli liian kovaa.
Jumala opetti vieraalleni ilmestyksen, ja äiti parani.
Seuraavaksi Yliluonnollista-ohjelmassa.
Sid Roth on tutkinut yliluonnollista maailmaa jo yli 40 vuoden ajan.
Liity Sidin seuraan Yliluonnollista-ohjelmaan.
Ryan. Kysyin sinulta tänään lounaalla, -
mitä näet tulevaisuudesta?
Ryan on näkijäprofeetta.
Mitä tapahtuu vuonna 2020?
Kristus-ruumiiseen tulee vuodatus, joka on historian suurimpia, -
kun teemme parannusta.
Näemme miesten ja naisten palaavan alttarille huutamaan Jumalan puoleen.
He itkevät, sillä Herran pelko, pyhä pelko, uudistetaan heissä.
Heidän itkunsa alttarilla muuttuu iloksi, -
ja ilo puhkeaa jälleen esiin Kristus-ruumiissa.
Tuo sana on Jumalan sydämeltä. Tiedän sen.
Kun tulit uskoon, olit heti menossa sydänleikkaukseen.
Mitä tapahtui?
Ajauduin jo nuorena alkoholi- ja pilleririippuvuuteen.
Käytin lyhyessä ajassa isoja määriä, mikä vaurioitti ja laajensi sydäntäni.
Minkä ikäisenä aloitit? - Noin 13-vuotiaana.
Sitä jatkui vuosia. Salasin sen pitkään, -
mutta sitten tuli sairaalareissuja.
Minuun pumpattiin nitroa. Olin monesti lähellä halvausta.
Uudestisynnyin 30. marraskuuta 1997.
Tammikuussa 1998 menin ensimmäiseen rukouskokoukseeni.
En tiennyt rukouskokouksista mitään. Rukoilin: "Tiedän Sinusta vain vähän."
"Sinua sanotaan Parantajaksi."
"En halua mennä leikkaukseen. Olen liian nuori. Haluan parantua."
Sitten vain istuin siellä hiljaa. Lopuksi kuulin sanan: "Paranit."
Nousin ja käännyin. Koko sali oli tyhjä. Siellä oli yksi tuttu rouva.
Hän kysyi: "Tiedätkö, kauanko olet rukoillut? Kolme ja puoli tuntia."
Soitin lääkärille ja kävin uudelleen kokeissa.
Kaikki arvot olivat palautuneet normaaleiksi.
Hän ei tiennyt paranemisesta mitään.
Hänellä ei ollut käsitystä eikä toimintamallia.
Hän kuuli, että Jumala parantaa, ja hän kuuli sanan.
On kiintoisaa, että se oli menneessä aikamuodossa.
Jumala ei sanonut: "Sinä paranet" vaan "Sinä paranit".
Se tuo mieleeni 1. Piet. 2:24:n, -
Hänen haavainsa kautta olette parantuneet.
Seuraavat 15 vuotta hän oli väkevä Jumalan mies, -
joka opetti vuoria siirtävästä uskosta ja näki merkkejä ja ihmeitä.
Sitten Jumala veti maton hänen altaan.
Se oli ällistyttävää. Mitä tapahtui?
Aivan. Minulle sanottiin usein, että minulla on radikaali usko.
Sanoin: "Radikaali usko on vain kuuliaisuutta."
"Sitä kuulee Jumalaa ja toimii."
Mutta minusta oli tullut vähän ylpeä. Olin yltänyt uskon tasoille.
Vierailin tammikuussa vanhempieni seurakunnassa.
Herra sanoi minulle: "Et tiedä uskosta vielä mitään."
Se oli kuin isku palleaan.
Se oli hänen identiteettinsä. Hän opetti siitä kaikkialla.
Tapahtui merkkejä ja ihmeitä.
Ja Jumala sanoi: "Se ei ole vielä mitään."
Sanoin: "Näytä, mitä minulta puuttuu." Hän näytti.
Ja kun Hän näytti sinulle sen, kolme kuukautta myöhemmin -
sait puhelun, jota kukaan poika ei halua äidiltään.
Mitä hän sanoi? - Maaliskuussa olin palvelemassa Virginiassa.
Äiti soitti. Kuulin heti, että hän oli hädissään.
Hän sanoi: "Minun täytyy kertoa sinulle jotain." Hän itki.
"Minulla on todettu syöpä."
Se oli niin vakava, että hänet piti leikata heti.
Molemmat rinnat piti poistaa. Sen pelättiin leviävän imusolmukkeisiin.
Sanoin äidille: "Tiedän, että tämä on sinulle raskasta."
"Itke pois vain. Siinä ei ole mitään vikaa."
"Mutta minulla on sana Herralta."
"Sinä elät etkä kuole."
"Tämä on vihollisen hyökkäys."
Sanoin hänelle: "Minä taistelen puolestasi."
"Selviät tästä voittajana."
Yksi asia kiehtoi minua.
Ryan tiesi jotain muuta, mitä hän ei kertonut äidille.
Siksi hänellä oli niin turvallinen mieli.
Mikä se asia oli?
Se tapahtui vuosia aiemmin. Vanhin tyttäreni täyttää pian 21.
Hän oli silloin 3―4-vuotias.
Äiti soitti minulle.
Hän oli nähnyt samaa unta joka yö viikkojen ajan.
Unessa hän pelasi aikuisten lastenlasten kanssa.
Lapsenlapsia oli iso joukko. Siihen aikaan heitä oli vain kolme.
Tiesin, että se sijoittuu kauas tulevaisuuteen.
Tammikuun ilmestyksestä tiesin, että äidin yllä oli profeetallinen tarkoitus.
Siksi vihollinen yritti ryöstää sen. En muistuttanut äidille unesta.
Mikset? - Minun piti nähdä Jumalan tekevän sen.
Jumalan piti nostaa se äidin henkeen.
Se ei ollut minun tehtäväni. Isä kutsuu näkemään, että se toteutuu.
Viiden kuukauden kuluttua äitisi halusi kuolla.
Kun kuulet, kuinka paljon hän kärsi, ymmärrät, miksi.
Jatkamme hetken kuluttua.
Yliluonnollista-ohjelma jatkuu hetken kuluttua.
Tuntuuko, ettei kukaan rakasta? Toivotko, ettet olisi syntynytkään?
Että maailma olisi parempi paikka ilman sinua?
Tämä on totuus: Joku rakastaa sinua syvästi.
Jo ennen aikojen alkua Hän tiesi sinusta kaiken -
ja varasi sinulle ylenpalttisia siunauksia.
Jokaisen kyyneleesi Hän on laskenut.
Jokaisesta ilon hetkestäsi Hän on riemuinnut.
Hän vartioi sinua aamusta iltaan. Hän on suurin fanisi.
Hän muovasi sinut äitisi kohdussa. Adoptoi jo ennen luomistyötä.
Hän on huolehtinut sinusta syntymästä asti.
Hän julistaa, että sinut on ylen ihmeellisesti tehty.
Hänen ajatuksensa ovat lukuisammat kuin meren hiekka.
Vaikka perhe hylkää, Hän ei. Vaikka äitisi unohtaisi sinut, Hän ei.
Hän on todellinen Isäsi.
Hän sanoo valinneensa sinut lapsekseen, -
jotta voit kuulua Hänen perheeseensä.
Hän lupaa, että voit tuntea Hänen rakkautensa ja luottaa siihen.
Hänen rakkautensa on täydellinen. Hän ei milloinkaan hylkää sinua.
Hän lupaa, että jos sinä lähestyt Häntä, Hän lähestyy sinua.
Haluaisimme kertoa Hänestä lisää.
Lataa ilmainen kirja They Thought for Themselves -
ruudun osoitteesta.
Jumalan yliluonnollisuus ei tunne rajoja.
Nyt voit saada varustusta ihmeisiin milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse yhtä uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Milloin tahansa, missä tahansa.
Jumala ei ole rajoitettu, ei myöskään pääsysi yliluonnolliseen.
Yliluonnollista-ohjelma jatkuu.
Äidiltäsi siis leikattiin syöpä.
Hän kävi kaikki hoidot.
Mutta hoidot vaativat veronsa.
Niin vaativat. Hän kävi yhtä aikaa sytostaatti- ja säteilyhoitoja.
Se oli tosi rajua.
Meille oli yllätys, miten hoidot vaikuttivat hänen mieleensä -
ja miten vihollinen hyödyntäisi sitä.
Olimme käymässä vanhempien luona. Asuin toisessa osavaltiossa.
Yhtäkkiä äiti hermostui. Hän on pienikokoinen.
Hän hermostui ja alkoi huutaa isälle. Se ei ollut lainkaan hänen tapaistaan.
Hän meni makkariin ja huusi minua sinne.
Aluksi minua hirvitti, mutta menin kuitenkin.
En ollut nähnyt äitiä ilman hiuksia. Olin tarkoituksella säästänyt itseäni.
Halusin olla vahva hänen takiaan.
Hän riisui peruukkinsa ja painoi päänsä rintaani vasten.
Hän sanoi: "Ryan, olen väsynyt. En jaksa tätä enää."
"Haluan kuolla. Tarvitsen sitä. Anna minun kuolla."
Se taisi yllättää sinut. - Niin yllätti.
Muistan elävästi, että tartuin äitiä olkapäästä ja sanoin: -
"Sanon tämän Jumalan miehenä enkä poikanasi."
"Sinun täytyy ymmärtää, että tämä ei ole Jumalan tahto."
"Anna minulle 40 päivää aikaa rukoilla ja paastota elämäsi puolesta."
"Taistelen puolestasi 40 päivää."
"Ellet sittenkään halua enää elää, rukoilen, että pääset taivaaseen."
"Pyydän, että Jumala ottaa sinut pois. Anna minun taistella puolestasi."
Se ei ollut ennalta ajateltua. Se vain tuli ulos. - Niin tuli.
Paastosin, rukoilin ja taistelin äitini puolesta.
Ja toden totta 40. päivänä puhelin soi.
Äiti sanoi: "Minulla on syy elää."
"Minulla on aikuisia lastenlapsia, joiden kanssa pelata."
Ryan oli tarkoituksella jättänyt sen sanomatta. Jumala kertoi sen.
Jumala palautti unen äidin mieleen.
Siitä tiesin, että Jumala oli uudistanut hänen mielensä -
ja palauttanut profetian hänen elämäänsä.
Hän meni eteenpäin. Hänessä ei sen jälkeen ole ollut syöpää.
Mitä äitisi oppi?
Äitisi on hengellä täytetty uskova, joka rakastaa Jumalaa.
Mitä hän oppi tästä kokemuksesta?
Kysyin sitä sekä isältä että äidiltä. Kummatkin sanoivat samaa.
Heidän piti oppia sanomaan ihmisille ystävällisesti: -
"Minun ei tarvitse kuulla kaikkea. Vain sen, mitä Jumala sanoo."
Jotkut kertovat omia kokemuksiaan. He tarkoittavat hyvää.
Mutta joskus vihollinen hiipii sisään -
ja vetää alas henkisesti, fyysisesti ja emotionaalisesti.
He sanoivat: "Opimme, että Isän ääntä tulee kuunnella enemmän kuin muita."
Jumala antoi ilmestyksen, ettet tiedä uskosta vielä mitään.
Sen jälkeen Jumala sanoi, että sinulla on elämänsanoma, -
jota sinun kuuluu kertoa ihmisille.
Totta. Kun Herra sanoi, etten tiedä uskosta mitään, -
sanoin: "Miten niin?"
Rukoilin siinä kokouksessa polvillani ja rähmälläni.
Siteerasin oikopäätä Hepr. 11:1:tä. Tiesin ne asiat.
Sitten luin Raamattua ja tutkin, mikä teki Aabrahamista uskon isän.
Vuosien ajan pidin syynä sitä, että hän vastasi Jumalalle myöntävästi.
Usein sanomme uskoksi aiemmasta kokemuksesta juontuvaa rohkaisua.
Uskomme ihmisten nousevan pyörä- tuoleista, koska olemme nähneet sitä.
Uskomme selkien suoristuvan, koska olemme nähneet sitä.
Se ei välttämättä ole uskoa. Ellei ole nähnyt, miten voi uskoa?
Tutkin Aabrahamin elämää.
1. Moos. 22:ssa Jumala käski hänen uhrata poikansa Iisakin.
Miten Aabraham toimi? Hän ei voinut sanoa: "Teit sen Pekalle."
"Teet sen minullekin." Hänellä ei ollut mallia.
Ei roolimalleja. - Ei niin.
Tutkin Raamattua. Luin 1. Moos. 22:3:n.
Jumala kertoi, minne piti mennä.
J. 3. Aabraham meni vuorelle, jonka Jumala oli sanonut.
Se oli Moorian maata. Samassa paikassa Jeesus ristiinnaulittaisiin.
Jakeessa 4 sanotaan, että kolmantena päivänä -
Aabraham näki sen paikan kaukaa.
Se hyppäsi silmiini.
Pohdin, mitä Aabraham näki kolmantena päivänä kaukaa.
Sitten siellä on oinas takertuneena pensaikkoon. Sana on "katsoa".
Jakeessa neljä se on "näki".
"Katsoa" tarkoittaa fyysistä näköä. "Nähdä" viittaa hengelliseen näköön.
Se on ilmestys. En ole kuullut tuota aiemmin.
Aloin pohtia, -
näkikö Aabraham Herran kuoleman, hautaamisen ja ylösnousemuksen.
Joh. 8:56:ssä, ennen ristiä, kuolemaa, hautaa ja ylösnousemusta -
Jeesus sanoi, että Aabraham näki hänen päivänsä ja iloitsi.
Se oli edelleen vaikeaa, mutta hän näki sen.
Ja se oli rohkaisu.
Jumala antaa ihmisille profeetallisia unia, näkyjä ja sanoja.
Niistä monet ovat kaukana tulevaisuudessa.
Hän kertoo, miten kaikki päättyy, ettemme väsy matkalla.
Esitän kysymyksen.
Minulla on näin paksu vihko -
täynnä toteutumattomia profetioita.
Mitä pitäisi tehdä? Heittää vihko pois. - Älä ihmeessä.
Jokaisen uskovan on ratkaisevan tärkeää saada profetiat ulos, -
rukoilla niiden puolesta, lukea niitä, paastota ja julistaa niitä.
Jumala on merkinnyt elämäsi yli puhutut sanat, ja Hän ei valehtele.
Jumala on totuus.
Kun Jumala sanoo jotain elämästäsi, se on määrätty toteutumaan.
Meillä on aika esteenä.
Mutta toivoni ja luottamukseni ei ole siinä, mitä muut tai minä teemme, -
vaan siinä, mitä Hän on sanonut.
Vastasit seuraavaan kysymykseeni.
Mitä jos minulla ei ole vihkoa täynnä toteutuneita profetioita?
Mitä jos en ole ikinä saanut profetiaa?
Teistä jotkut ovat siinä tilanteessa. Monet. Mitä sanot heille?
Kun aloittelin uskonelämää, en tiennyt profetioista mitään.
Aloin käydä kokouksissa. Näin, kuinka ihmiset profetoivat.
Aloin rukoilla: "Valitse minut. Sano minun nimeni. Tarvitsen sanan."
Luulin, että olen ainoa.
Niin ei käynyt. En ymmärtänyt sitä. Kerran taas pyysin sitä.
Pyhä Henki kysyi: -
"Miksi tarvitset ihmistä kertomaan, mitä minä olen sinulle jo kertonut?"
Tajusin, että olin koko ajan kuullut profetioita elämäni yli.
En vain tunnistanut niitä profetioiksi.
Tämä on totuus. Jokaiselle on luotu tarkoitus ja identiteetti elämässään.
Hän ei ole sattuma, vahinko eikä virhe.
Jumala loi ja muovasi hänet juuri tätä aikaa varten.
Siinä Hän on profetoinut heidän elämänsä yli.
Rukoilen päivittäin, että ihmiset kuulevat, näkevät ja ymmärtävät, -
mitä Isä heille sanoo. Kiitos Jumalalle, jos se tulee ihmisen kautta.
Ellei, paras profetia on Pyhältä Hengeltä.
Entäpä Jumalan lupauksen omaksi ottaminen Raamatusta?
Voit ottaa Jumalan lupaukset ja pitää niistä kiinni omalla kohdallasi.
Olen ymmärtänyt Jumalan Sanasta, että se on minulle ja sinulle.
Kun Sana lupaa jonkin asian ja miten sen kuuluu olla, -
voin soveltaa sitä omaan elämääni.
En ole vain osa jotain. Olen mukana siinä.
Jos Kristuksen kuolema oli määrätty ennen maailman perustamista, -
mitä minusta oli määrätty ennen kuin synnyinkään?
Minun DNA:ni on Raamatun lupauksessa, samoin elämänsuuntani.
Puhut siitä, että ei pidä olla passiivinen, -
vaan tarvitaan taistelua ihmeen puolesta.
Aivan. Pitää olla valmis taistelemaan sanan täyttymisen puolesta.
Vihollinen haluaa varastaa, tappaa ja tuhota.
Raamattu sanoo, että Jumala antaa elämän ja yltäkylläisyyden.
Puhumme Jumalan koko sota-asusta.
Ja on aikoja, jolloin ei tarvitse mennä taisteluun.
Poika tietää, milloin on aika levätä ja milloin lähteä taistelukentälle.
Elämässämme on aikoja, joista vihollinen tietää.
Se on kuullut, mikä on profeetallinen tarkoitus.
Siksi se haluaa suistaa sinut raiteilta, mutta sinä nouset ja taistelet.
Jos kaadut, nouse ylös ja sano: "Ei. Sana ja Jumala sanovat näin."
"Minä taistelen."
Palkkaan sinut elämänvalmentajaksi.
Puhupa ihmisille nyt.
Puhu heille.
He ovat käyneet lääkärillä ja kuulleet huonoja uutisia.
He ratkeilevat liitoksistaan, kuten äitisi. Puhupa heille.
Raamattu sanoo: Hänen haavojensa kautta olemme parantuneet.
Olemme jo parantuneet, mutta kehomme on lihaa ja välillä heikko.
Mutta muista tämä. Tiedän, mitä lääkäri ja hoitohenkilökunta sanovat.
Tiedän, miltä se näyttää luonnollisesti.
Mutta tiedän tämän. Jumala ei luonut sinua katkaistakseen elämäsi lyhyeen.
Jumala loi sinut voittamaan asioita, joita kohtaat.
Vaikka vihollinen tulee, Raamattu sanoo, -
että tuhat kaatuu sinusta oikealla ja kymmenentuhatta vasemmalla.
Kaikki aseet sinua vastaan ovat tehottomat.
Ne eivät ole minun sanojani vaan Jumalan sanoja.
Vaikka kehosi on heikko nyt, -
julistan ja ilmoitan, että kehosi täytyy tulla linjaan Jumalan Sanan kanssa, -
että se on parannettu, ennallistettu ja uudistettu nyt Jeesuksen nimessä.
Rukoilepa, että olisimme avoimia -
vastaanottamaan Jumalalta uusia profetioita -
tai täyttämään vanhoja profetioita.
Isä, pyydän tässä hetkessä jokaiselle miehelle ja naiselle, -
joka kuulee ääneni, hengellisten korvien avautumista -
nyt Jeesuksen nimessä.
Käsken vihollisen aiheuttaman kohinan ja häiriöäänen poistua.
Käsken vihollisen vaieta Jeesuksen nimessä.
Vetoan vereen, että jokaisella miehellä ja naisella -
on korvat kuulla Sinun profeetallinen kutsusi.
Isä, täyttykööt profetian sanat. Sinä olet ne lähettänyt.
Ne on merkitty kirkkaudellasi ja voitelullasi.
Käsken niiden tulla olevaisiksi ja täyttyä niin, -
että kirkkaus ja kunnia tulevat yksin Sinulle.
Jeesuksen nimessä, vihollisella ei ole voimaa, -
valtaa eikä oikeutta.
Sillä ei ole lupa koskea profeetallisiin uniin, näkyihin -
ja sanoihin heidän elämänsä yli.
Ehkä tiedät Jeesuksesta, ehkä et.
Mutta tiedät, ettei sinulla ole kokemuksellista tietoa Hänestä.
Joillakuilla voi olla pään tietoa.
Joku on saattanut joskus rukoilla kirkossa ja kävellä alttarille, -
mutta et ole ikinä kokenut Jumalaa omakohtaisesti.
Haluan rukoilla sitä sinulle. Toista perässäni ääneen. "Rakas Jumala, -
olen syntinen ja olen tosi pahoillani.
Uskon, että Jeesuksen veri -
pesee pois syntini -
ja minä puhdistun.
Nyt kun olen puhdas, Jeesus, tule asumaan sisimpääni.
Teen sinusta Herrani.
Haluan kohdata Sinut ja kokea Sinut.
Tarvitsen Sinua, Jumala.
Jeesuksen nimessä, aamen.
Nuori juutalaismies oli narkomaani. Hän veti heroiinia, LSD:tä ja piriä.
Elämä oli bilettämistä. Kaikki muu jäi.
Häntä kutsuttiin Narkkinalleksi. Hän oli ylpeä ja moraaliton.
Sitten ilmestys muutti hänen elämänsä.
Hän jätti huumeet, väitteli tohtoriksi ja kirjoitti yli 30 kirjaa.
Haluatko tietää, mikä ilmestys oli? Mietitkö, onko elämässä muuta?
Lue miehen koko todistus ruudun osoitteesta.
Monet kertovat kokeneensa ihmeen tai parantuneensa -
katsottuaan ohjelmaa.
Katsoessani ohjelmaasi paranin silmäni nykimisestä, -
jota oli jatkunut yli puoli vuotta. Nykiminen vaikeutti lukemista.
Kiitos Jeesukselle, minä paranin.
Jos ohjelma on koskettanut sinua, -
kerro meille siitä osoitteessa www.sidroth.org/praise.
Ensi viikolla: -
Tiesitkö, että kun likoat Jumalan läsnäolossa, -
kehosi paranee ja sydämesi eheytyy, -
kun koet Jumalan läsnäolon eri tavalla kuin koskaan aiemmin.
Katso seuraava Sid Rothin Yliluonnollista-ohjelma.
Tutkimme likoamisen yliluonnollista voimaa.
Suomennos: Marianne Tenetz